recursal/SuperWikiNEXT-32B huggingface dataset:
**Al-Azhom Katta masjidi** (indonezcha: *Masjid Raya Al-A'zhom*) Indoneziyaning Banten hududidagi Tangerang shahrida joylashgan jamoat masjidi. 2003-yilda ochilgan bu masjid Banten provinsiyasidagi eng katta masjid va namozxonlar sigʻimi boʻyicha dunyodagi eng katta masjidlardan biri hisoblanadi.

Tavsif
------

Ushbu masjidga poydevor qo'yish marosima 1997-yil 7-iyulda Tangerang meri Jakariya Machmud tomonidan amalga oshirilgan. Masjid Indoneziya Respublikasi Din ishlari bo'yicha vaziri Said Agil Husin al-Munavar tomonidan 2003-yil 28-fevralda ochilgan 

Al-Azhom masjidi hududi erkak/ayol tahorat xonalari, mehrob va tayyorgarlik xonalari, erkak/ayol namozxonalari, oʻquv xonalari, kutubxona, ofis xonalari va masjid hovlisidan iborat. Tepadagi asosiy gumbaz atrofi 4 ta yarim doira gumbaz bilan o'ralgan. Ushbu me'moriy uyg'unlik tufayli gumbazni tutib turish uchun ustunlarga ehtiyoj qolmagan, bu esa ibodat maydonining keng ko'rinish namoyish etishini ta'minlaydi.

Galereya
--------

* Inner view of the domesGumbazlarning ichki ko'rinishi
* InteriorIchki ko'rinish

Manbalar
--------

1. ↑  7 Fakta Masjid Raya Al Azhom, Kebanggaan Warga Tangerang. *IDN Times*. Retrieved July 21, 2021.
**Aleksandr Aleksandrovich Frank** (nemischa:; 1982-yil 23-sentyabr, Dushanbe, Tojikiston SSR, SSSR) — tojikistonlik-germaniyalik futbolchi, markaziy yarim himoyachi va himoyachi. Tojikiston kubogi chempioni va sovrindori, OFK prezidenti kubogi sohibi.

Faoliyati
---------

Aleksandr Frank bolaligida Avstriyaga, keyin esa otasi bilan Germaniyaga koʻchib oʻtgan. U „Sankt-Pauli" klubi maktabida tahsil olgan. 15 yoshida „Sherif Tiraspol" jamoasiga o‘tgan. Biroq asosiy tarkibda o‘ynamagan.

1999-yilda Frank Avstriyaning „Admira Vakker Mödling" jamoasiga oʻtdi. Keyingi mavsumda Avstriyaning boshqa bir klubi — „Vurmla" safidada harakat qildi. 2001-yildan Germaniyaning mahalliy darajadagi klublarida oʻynadi. Ulardan eng mashhuri „Rot-Vays" (Erfurt) klubi hisoblanadi. Frank Shlezvig-Golshteynning „Vorverk" klubi safida okrug chempionatida oʻynagan.

2000-yillarning oʻrtalarida Aleksandr Frank Tojikistonga koʻchib oʻtdi. Milliy chempionatning oʻrtamiyona klublari — Dushanbening „SSKA-Pomir" va „Energetik" jamoalarida oʻynadi. 2010-yilning yozida „Istiqlol" klubiga ko‘chib o‘tdi. O‘sha mavsumda Tojikiston chempionati va kubogi sohibiga aylandi. Frank keyingi mavsumni Oʻzbekistonning „Qizilqum" klubida oʻtkazdi. 2011-yil yakunlariga koʻra mazkur futbolchi klub safida 10 ta oʻyinda maydonga tushgan (oʻyinlarning 6 tasini asosiy tarkibda boshlagan), raqiblar darvozasiga toʻp kiritmagan, 2 ta sariq kartochka olgan. 2012-yilda „Istiqlol"ga qaytdi va OFK Prezidenti kubogi sohibiga aylandi. Shu yillar davomida Tojikiston chempionatidagi tanaffuslarda Frank Germaniyaning havaskor klublarida o‘ynadi.

2013-yilda „Istiqlol" bilan shartnomasi yakunlangach, professional faoliyatini yakunladi.

Yutuqlari
---------

* „Istiqlol" klubi safida
	+ Futbol boʻyicha Tojikiston chempionati gʻolibi: 2011-yil
	+ OFK Prezidenti kubogi sohibi: 2012-yil

Oilasi
------

Turmush qurgan. Oʻgʻli Ruslan (2007-yilda tugʻilgan).

Otasi — 1980-yillarda „SSKA Pomir" klubi tarkibida harakat qilgan futbolchi Aleksandr Azimov (1961-yilda tugʻilgan).

Manbalar
--------

1. ↑  „Alexander Frank". Qaraldi: 2-iyul 2023-yil.
2. ↑  „A.Frank". Qaraldi: 2-iyul 2023-yil.
3. ↑  „Frank Aleksandr". Qaraldi: 2-iyul 2023-yil.
**Abdurrahmon ibn Hasson ibn Sobit** (arabcha:  – Abu Saʼid Abdurrahmon ibn Hasson
ibn Sobit al-Xazrajiy al-Ansoriy) – tobeʼin, shoir.

Hayoti va faoliyati
-------------------

Paygʻambarning shoiri Hasson ibn Sobitning oʻgʻli, onasi paygʻambarning zavjasi Moriya­ning singlisi Siriyn boʻlgan. Paygʻambar davrida tugʻilgani uchun sahoba boʻlgani aytilsa-da, koʻpchilik ulamolar uni tobeʼin hisoblaganlar. Umrining koʻp qismini tugʻilgan joyi Madinada oʻtkazgan. Qisqa muddat Damashqda ham yashagan.

Ayrim shoirlar bilan she’r musobaqalarida qatnashib, baʼzi-baʼzida otasidan yordam olgan. Muoviya davrida yozgan hajviy sheʼrlari bilan umaviylar tanqidiga uchragan. Muoviyaning qizi Ramla haqida aytgan sheʼrlari tufayli uni hajv qilgan Yazidni oʻz raddiyasi bilan yenggan. Bunga chiday olmagan Yazid otasining vazminlik bilan ish tutishni maslahat berishiga qaramay, nasroniy shoir Axtaldan yordam soʻragan. U esa himoya qilinishiga kafolat olgach, Abdurrahmon ibn Hasson ibn Sobit shaxsiyati ostida ansorlarni hajv qilgan. Axtalning bu hajvi musulmonlarni qattiq ranjitgan.

### Asari

Sheʼrlari Somiy Makkiy al-Oniy tomonidan „*Shi’r Abdurrahmān bin Hassān al-Ansārӣ*" nomi bilan nashr qilingan (Bagʻdod 1971 y.).

Adabiyotlar
-----------

* Ibn Saʼd. At-Tabaqāt al-kubrā. – Bayrut: 1388/1968. V, 266; VIII, 212, 215;
* Jumahiy. Tabaqāt fuhӯl ash-shu’arā. – Qohira: 1394/1974. I, 150, 461-466;
* Ibn al-Asir. Usd al-gʻāba. – Qohira: 1390-93/1970-73. III, 434-436;
* Az-Zahabiy. Siyar. V, 64-65;
* Ibn Hajar. Al-Isāba. – Qohira: 1328. III, 67;
* Ibn Hajar. Tahzӣb at-tahzӣb. VI, 162-163;
* Umar Farrux. Tarӣx al-adab al-’arabӣ. I, 313, 384, 414-417, 518, 555-556;
* Yosin al-Ayyubiy. Mu’jam ash-shu’arā. – Bayrut: 1982. 258;
* Salahattin Polat. „Abdurrahman b. Hassân b. Sâbit". TDV İA. – İstanbul: 1988. I, 164.

Manbalar
--------

1. ↑  *Ислом энциклопедияси* (oʻzbekcha,), 2020-yil. ISBN 978-9943-59-267-4.

  

|  |  |
| --- | --- |
|  | Ushbu maqolada Islom ensiklopediyasi (2020) maʼlumotlaridan foydalanilgan. |

  


|  |  |
| --- | --- |
| Alloh yozuvi | *Islom shaxsiyati haqidagi ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
 |
**Vasat Atik Ali posho masjidi** (turkcha: *Vasat Atik Ali Paşa Camii*), **Zincirlikuyu masjidi** (turkcha: *Zincirlikuyu Camii*) yoki **Karagümrük masjidi** nomlari bilan ham tanilgan Turkiyaning Istanbul shahri Fotih tumanidagi Karagümrük mahallasi Fevzipaşa ko'chasida joylashgan Usmonli masjidi. Masjid sulton Boyazid II ning vaziri Hadim Atik Ali posho nomi bilan atalgan. 1502-yilda uni posho masjid qurilishiga buyruq bergan, qurilish ishlari uning vafotidan bir yil o'tib, 1512-yilda nihoyasiga yetgan.

Masjid Istanbuldagi bir nechta gumbazlardan iborat ikkita masjiddan biri hisoblanadi, ikkinchi shunday masjid Piyale posho masjididir. Ikkalasi masjid ham umumiy oltita gumbazdan iborat. Masjid Zincirlikuyu (*zincirlikuyu -* "zanjirli", *kuyu -* "quduq") nomli quduq yonida joylashgani uchun ham uzoq vaqt Zincirlikuyu masjidi nomi bilan atalgan.

Masjid minorasi 1648-yilning iyun oyida sodir bo'lgan zilziladan keyin qulab tushgan. 2013-yilda minorada 2,2 million lira (1,03 million dollar) qiymatidagi ta’mirlash ishlari boshlanib, 2014-yilda yakuniga yetkazilgan.

Galereya
--------

* Zincirlikuyu Mosque frontZincirlikuyu masjidining old koʻrinishi
* Zincirlikuyu Mosque from asideZincirlikuyu masjidining yon tomondan koʻrinishi
* Zincirlikuyu Mosque interiorZincirlikuyu masjidining ichki qismi

Yana qarang
-----------

* Turkiyadagi masjidlar ro'yxati

Manbalar
--------



1. ↑  „Zincirlikuyu (Atik Ali Pasha, Vasat Ali Pasha) Mosque". *Istanbul Byzantium*. 22-may 2014-yilda asl nusxadan arxivlandi.
2. ↑  „Atik Ali Paşa Camii, yıpranmış görüntüsünden kurtuluyor" (Turkish).  Istanbul Special Provincial Administration (Turkish: İstanbul İl Özel İdaresi) (24-dekabr 2013-yil). 22-may 2014-yilda asl nusxadan arxivlandi. Qaraldi: 21-may 2014-yil.
**Asan Seferovich Mustafoyev** (ukraincha: *Асан Сеферович Мустафаєв*; 1965-yil 11-may) – ukrainalik – tojikistonlik futbol murabbiyi, sobiq futbolchi. Futbol boʻyicha Tojikiston terma jamoasida boʻlim boshligʻi boʻlib ishlaydi.

Faoliyati
---------

Asan Mustafoyev 1965-yil 11-mayda Dushanbe shahrida tugʻilgan.

Dushanbe futboli bitiruvchisi. Futbolchi 1982-yilda Termizning „Avtomobilist" jamoasi tarkibida kattalar darajasida chiqish qila boshlagan. Keyinroq Markaziy Osiyoning boshqa klublari, jumladan, Tojikistonning yetakchi jamoasi – „Pomir Dushanbe"da ham oʻynadi. 1987–1989-yillarda armiya safida xizmat qilgan, shu vaqt ichida Xabarovsk SKA jamoasida qisqa vaqt oʻynagan.

1990-yilda qrim tatarlari reabilitatsiya qilinib, Qrimga ommaviy ravishda qaytib kelgach, Mustafoyev bir qator qrim-tatar millatiga mansub futbolchilar (Tolyat Sheyxametov, Sefer Aliboyev, Aider Zeytullayev va boshqalar) bilan birga eng kuchli „Tavriya" jamoasiga qoʻshildi.

Biroq himoyachi asosiy tarkibga kira olmadi va bor-yoʻgʻi ikki oʻyin oʻtkazib, jamoani tark etdi. 1990-yilda Qrimning boshqa jamoasi – „Okean" (Kerch)da oʻynadi va SSSR chempionatining soʻnggi mavsumida Suxumi „Dinamo"sida oʻtkazdi.

Futbolchi 1992-yilda Ukraina oliy ligasining „Chernovtsi Bukovina" jamoasiga qoʻshildi. 1993-yil boshida „Metalist" jamoasiga oʻtdi, u bilan 1993–1994-yilgi mavsumda oliy ligadan tushib ketdi, jamoa oxirgi, 18-oʻrinni egalladi. Mustafoyev 1994–1995-yilgi yangi mavsumni Kremin klubi tarkibida boshladi, ammo 1994-yil sentyabr oyida birinchi liga Podoliyaga oʻtdi va u yerda yil oxirigacha oʻynadi.

1995-yilda Rossiyaning „Uralmash" jamoasiga koʻchib oʻtdi. Futbolchi Rossiya chempionatidagi yagona oʻyinini 1995-yil 29-aprelda Moskvaning „Lokomotiv" klubiga qarshi oʻtkazdi va 67-daqiqada Sergey Zayets oʻrniga zaxiradan maydonga tushdi. Oʻsha yilning yozida futbolchi „Uralmash"ni tark etib, „Zarya Lugansk"ga oʻtdi va u bilan 1995–1996-yilgi mavsum yakunida oliy ligadan tushib ketdi. Asan Mustafoyev 1996-yilda 31 yoshida professional faoliyatini yakunladi.

Umuman olganda, futbolchi Ukraina oliy ligasida 97 ta oʻyin oʻtkazib, birorta ham gol ura olmagan.

Mustafoyev 2005-yilda mahalliy Kengash deputatligiga nomzodini qoʻygan.

Manbalar
--------

1. ↑  „Profile by footballfacts.ru" (ruscha).  Footballfacts.
2. ↑  „Мухсин Мухаммадиев сформировал тренерский штаб сборной Таджикистана" (deadlink). 7-aprel 2016-yilda asl nusxadan arxivlandi. Qaraldi: 27-noyabr 2016-yil.
3. ↑  „Имена 2-х крымских татар увековечат на памятной доске ФК «Таврия»" (deadlink). 17-mart 2014-yilda asl nusxadan arxivlandi. Qaraldi: 27-noyabr 2016-yil.
4. ↑  „Матч Уралмаш — Локомотив М. footballfacts.ru". 20-noyabr 2019-yilda asl nusxadan arxivlandi. Qaraldi: 27-noyabr 2016-yil.
5. ↑  KANDIDATI – O SYeBYe (str. 2 23)[*sayt ishlamaydi*]

*
**Jabborov Iso** (1929.30.12, Toshhovuz sh. Turkmaniston) – etnograf va faylasuf olim.

Oʻzbekiston Respublikasida xizmat koʻrsatgan fan arbobi (1995), falsafa fanlari d-ri (1973), prof. (1974). Moskva davlat universitetini tugatgan (1951). Oʻzbekiston FA Tarix institutining katta ilmiy xodimi (1954— 1964), ToshDU dotsenti (1964-1967), partiya ishlarida (1967—70), Ijtimoiy fanlar akademiyasi doktoranti (1970—1972), ToshDU kafedra mudiri (1973—1997), Temuriylar tarixi davlat muzeyi budim mudiri (1997-yildan). Ilmiy ishlari etn. tarix, falsafa, dinshunoslik muammolariga bagʻishlangan. Uning G. Dresvyanskaya bilan hammualliflikdagi „Ruhlar, avliyolar, Urta Osiyo xudolari. Din tarixi ocherklari" („Duxi, svyatie, bogi Sredney Azii. Ocherki po istorii religii", T. 1993) kitobi xitoy tilida nashr qilingan (Pekin, 2002). „Shuhrat" medali bilan mukofotlangan (1995).

Manbalar
--------

Adabiyotlar
-----------

* Koʻhna harobalar siri, T. 1968; Jahon xalqlari etnografiyasi, T. 1984; Oʻzbek xalqi etnografiyasi, T. 1994; Antik madaniyat va maʼnaviyat xazinasi, T. 1999; Buyuk xorazmshohlar davlati, T. 1999.


  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |

1. ↑  OʻzME. Birinchi jild. Toshkent, 2000-yil
**Abdurrahmon ibn Hurmuz al-Aʼraj** (arabcha:  — Abu Dovud Abdurrahmon ibn Hurmuz al-Aʼraj al-Madaniy,? — 117/735, Iskandariya) — muhaddis, tobeʼin, qiroat olimi.

Rabi’a ibn Horis ibn Abdulmuttalib yoki o‘g‘li Muhammadning mavlosi Abdurrahmon ibn Hurmuz al-Aʼraj o‘z davrida arab tili va ansob sohasida sanoqli olimlardan biri bo‘lgan. Arab tili bilan bog‘liq qoidalarni ilk marotaba muomalaga kiritgan ham Abdurrahmon ibn Hurmuz al-Aʼraj bo‘lgani zikr qilinadi.

Taʼlimi
-------

Mushaf yozish bilan ham mashg‘ul bo‘lgan Abdurrahmon ibn Hurmuz al-Aʼraj Abu Hurayra, Ibn Abbos va [[Abdulloh ibn Ayyoshlardan arz yo‘li (o‘qib eshittirish) bilan qiroat o‘rgangan. Qiroati sab’a imomlaridan sanalgan Madinaning mashhur qiroat olimi Nofeʼ ibn Abdurrahmon ibn Abu Nuaym ham mazkur yo‘l bilan undan qiroat ilmini o‘rgangan.

Hadislari
---------

Abu Hurayra, Abdulloh ibn Abbos, Muhammad ibn Maslama, Abu Saʼid al-Xud­riy va Abdulloh ibn Buhayna kabi ko‘plab sahobalardan hadis rivoyat qilgani maʼlum. Undan esa Abu-z-­Zinod, az-Zuhriy, Solih ibn Kayson va Abdulloh ibn Lahi’a kabi muhaddislar hadis rivoyat qilganlar. Ko‘p hadis rivoyat qilgani bilan tanilgan va rivoyatlari „*Kutubi sitta*"dan o‘rin olgan ishonchli muhaddis Abdurrahmon ibn Hurmuz al-Aʼraj umrining oxirida Misrga safar qiladi.

Vafoti
------

Iskandariya shahrida murobit sifatida yashab, sakson yoshlarida vafot etgan.

Adabiyotlar
-----------

1. Ibn Saʼd. At-Tabaqāt. V, 283-284;
2. Az-­Zahabiy. Siyar. V, 69-70;
3. Az-­Zahabiy. Tazkira al-huffāz. I, 97;
4. Az-­Zahabiy. Maʼrifa al-qurrā. I, 77-78;
5. Ibn al-Jazariy. Gʻāya an-nihāya. I, 381;
6. Ibn Hajar. Tahzӣb at-tahzӣb. VI, 290-291. Abdullah Aydınlı. „A‘rec, Abdurrahman b. Hürmüz". TDV İA. — İstanbul: 1991. III, 350-351;

Havola
------

1. .

Manbalar
--------

1. ↑  *Ислом энциклопедияси* (oʻzbekcha,), 2020-yil. ISBN 978-9943-59-267-4.

  

|  |  |
| --- | --- |
|  | Ushbu maqolada Islom ensiklopediyasi (2020) maʼlumotlaridan foydalanilgan. |

  


|  |  |
| --- | --- |
| Alloh yozuvi | *Islom shaxsiyati haqidagi ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
 |
**Avaz Oxun** (27-aprel, 1983-yil, Asaka, Andijon, O'zbekiston SSR) — badiiy soʻz ustasi, qiziqchi, "Shuhrat" medali sohibi.

Biografiyasi
------------

**Avaz Oxun** (*Avazbek Anvarbekovich Azizoxunov*) 1983-yil 27-aprelda Andijon viloyati, Asaka tumanida tavvalud topgan. Oilada 4 farzandning birinchisi. 2002-yil Andijonda maktabni tamomlaydi, 2006-yilda esa Oʻzbekiston davlat sanʼat va madaniyat institutini bitirgan. Birinchi ustozi Muhammad Aziz Hasanov (qiziqchi) maktabdanoq sahnaga yetaklagan. 2009-yilda Xurshida Azizoxunova bilan oila qurgan. 4 farzandning otasi. Ustozi Hojiboy Tojiboyevning yoʻlidan yurib koʻpchilikning hurmatiga sazovor boʻlgan. Avazbek Avaz Oxun taxallusi bilan shuhrat qozongan va hozir ham shu nom ostida ijod qiladi.

Faoliyati
---------

Maktab davridayoq kichik sahnalarda va tadbirlarda faol qatnashadi. Sanʼatga 2003-yilda qadam qoʻyib, oʻzining kichik konsertlarini xalqqa taqdim qiladi. Avaz Oxun barcha hazillarini oʻz hayotidan kelib chiqib yozadi. Oʻzining yakkaxon konsertini taqdim etishdan oldin „Kulduring", „Kulgu" kabi koʻrsatuvlarda oʻz hazillari bilan qatnashib kelgan. Dastlab qiziqchi Valijon Shamshiyev bilan konsert qoʻyishadi, soʻngra Mirzo teatriga taklif etiladi. Teatrda 3 yil davomida faoliyat yuritib, 2014-yilda oʻzining ilk yakkaxon konsertini Turkiston sanʼat saroyida namoyish qiladi.

Konsertlari
-----------

2014-yil „Yangisini eshitdingizmi?"  

2015-yil „Oʻzimizning gaplar"  

2016-yil „Samimiy kulgu"  

2017-yil „7dan 70gacha"  

2018-yil „Yangisi yangida"  

2019-yil „Oʻzbekcha kulgu"  

2020-yil ZoʻrTV kanalida harbiylar uchun konsert

2021-yil „Kulgularingizni sogʻindim"  

Shuningdek ijodkor Rossiya Federatsiyasining bir qancha hududlarida, Qirgʻiziston, Qozogʻiston, Tojikiston va Janubiy Koreyada ham yakkaxon konsert dasturlarini taqdim etgan.

Mukofotlari
-----------

2020-yil „Shuhrat" medali sohibi boʻlgan.

Manbalar
--------

1. ↑
2. ↑
3. ↑
4. ↑
5. ↑
6. ↑
**Iqtisodiy sikl** - umumiy iqtisodiy faollikning muayyan yillar davomida davriy yuksalib va pasayib, tebranib turishi; bir necha yillar da-vomida iqtisodiyotda yuksalish va pasayishning davriy takrorlanib turishi, yuksalish, tanglik, depressiya, jonlanish fazalaridan iborat. Vaqtga nisbatan har 20—25-yilda takrorlanib turadigan uzoq va har 5—10-yilda takrorlanadigan qisqa I.s. bor. Alohida I.s. bir-biridan davomiyligi va jadalligi boʻyicha keskin farqlanadi. Shu bilan birga ularning hammasi bir xil fazalarga ega boʻladi. Siklning eng yuqori nuqtasida iqtisodiyotda toʻliq bandlik kuzatiladi va i.ch. toʻliq yoki deyarli toʻliq quvvat bilan ishlaydi. Siklning bu fazasida narx darajasi oʻsish tamoyiliga ega boʻladi, iqtisodiy faollikning oʻsishi toʻxtaydi. Tanglik fazasida i.ch. va bandlik qisqaradi, ammo narxlar pasayish tamoyiliga berilmaydi. Tanglikning quyi nuqtasida i.ch. va bandlik oʻzining eng past darajasi bilan harakterlanadi. Jonlanish fazasida i.ch. darajasi koʻtariladi, bandlik esa toʻliq bandlik dara-jasigacha oʻsadi.Sobiq sovet ittifoqi davrida iqtisodiy sikl doimo yuksalish darajasida bo'lgan.Ittifoqning parchalanishiga esa AQSH ning g'alamisligi sababchi bo'lgan.SSSR ning oxirgi prezidenti Mixail Sergeyevich Garbachyov AQSH ning laycha iti bo'lganva aynan u sobiq ittifoqni parchalagani uchun AQSH hukumatidan 15MLRD dollorlik mukofot olgan

Iqtisodiyot nazariyasida I.s.ning asosiy sababi yalpi talab bilan yalpi taklif oʻrtasidagi muvozanatning buzilishi va uning yana kaytadan tiklanishi tarzida izohlanadi. I.s. milliy iqtisodiyotning oʻzini oʻzi tartibga solishi usullaridan biridir.

Shodmon Sherqulov.

Manbalar
--------

1. ↑  OʻzME. Birinchi jild. Toshkent, 2000-yil

  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
**Ekstrofiya** (yunoncha ekesrōķ – eversiya) – tugʻma nuqson boʻlib, siydik pufagi tananing ichida emas, balki tashqi tomonga joylashadi va qorin oldingi devorining nuqsonini toʻldiradigan va uning qirralari bilan birlashtirilgan pufakchali plastinka billan namoyon boʻladi. Uretra ham shakllanmagan va vesikal plastinkadan (epispadias) choʻzilgan plastinka koʻrinishiga keladi. Siydik pufakchaning pastki qismidagi siydik yoʻllarining teshiklari orqali oqib chiqadi.

Genitouriya tizimidan tashqari, ekstrofiya bilan kasallangan bolalar boshqa bolalardan farq qilmaydi va tengdoshlari bilan bir xil tarzda rivojlanadi.

Agar siydik pufagini rekonstruksiya qilish ekstrofiyani davolashga ixtisoslashgan pediatrik urologik jarroh tomonidan amalga oshirilsa, bosqichma-bosqich davolash natijasida mustaqil siydik chiqarishni muvaffaqiyatli tiklash ehtimoli 40-80% ga oshishi mumkin.

### Ekstrofiya

Ekstrofiya juda kam uchraydigan nuqson hisoblanadi va har 30 000 yangi tugʻilgan chaqaloqqa oʻrtacha 1 bola ekstrofiya bilan kasallanadi. Biroq, bu oilada keyinchalik yana takrorlanishi mumkin. Shunday qilib, Ebert va boshqa olimlarning maʼlumotlariga koʻra, xuddi shu ota-onadan yana bir ekstrofiya bilan bola tugʻilish ehtimoli 0,3-2,8% ni tashkil qilishi mumkin. Bundan tashqari, ekstrofiya bilan kasallangan oʻgʻil bola tugʻilish ehtimoli ekstrofiya bilan kasallangan qiz tugʻilishi ehtimolidan 1,3-2 baravar yuqori.

Ekstrofiyaning klinik koʻrinishlari
-----------------------------------

Ekstrofiyaning klinik koʻrinishi ekstrofiyaga uchragan qovuq maydoni qanchalik katta yoki kichikligiga bogʻliq boʻladi. Ekstrofiya „oddiy" epispadiasdan, kloakal ekstrofiyagacha boʻlgan holatlarning butun koʻrinishini oʻz ichiga oladi, deb qaraladi, ekstrofiyaning klassik shakli jiddiylik nuqtai nazaridan oʻrtada joylashgan. Bundan tashqari, ekstrofiya „qisman" boʻlishi ham mumkin (epispadiassiz), ikkita pufakcha (biri „normal" va ikkinchisi ekstrofiyalangan) boʻlishi ham mumkin va baʼzida „qoʻshma" deb ataladigan patologiyalar ekstrofiya bilan birga namoyon boʻladi.

Ekstrofiyani davolash
---------------------

Ekstrofiyani davolash jarrohlik aralashuvi bilan amalga oshiriladi. Davolash rejasi nuqson darajasi va turiga qarab tuziladi. Har bir davolash rejasi alohida individuallikni talab qiladi, chunki ekstrofiyali ikkita bola mutlaqo bir xil boʻlmaydi. Bolalarda ekstrofiyani davolash sezilarli darajada rivojlangan va takomillashishda davom etmoqda.

Soʻnggi 30 yillikda siydik pufagining plastik jarrohligi juda keng tarqalgan aralashuvga aylandi va 80-90-yillarda keng tarqalgan boʻlib, toʻgʻri ichak orqali siydik chiqarishda buyrak asoratlarining sezilarli darajada tezlashishi tufayli asta-sekin toʻgʻri ichakka siydik chiqarish operatsiyasini amalga oshirishadi.

Manbalar
--------

Havolalar
---------

1. Quviq Ekstrofiyasi Jamiyati Assotsiatsiyasi
2. Quviq va epispadiasning ekstrofiyasi – Boston bolalar kasalxonasi
3. Quviq ekstrofiyasi va epispadias haqida veb-sayt
4. Quviqning ekstrofiyasi

Adabiyotlar
-----------

* Shimkevich V. M.. Ekstrofiya mochevogo puzirya // Ensiklopedicheskiy slovar Brokgauza i Yefrona : v 86 t. (82 t. i 4 dop.). – SPb. 1890—1907.
**Oleg Yevgenevich Varlakov** (ruscha: *Олег Евгеньевич Варлаков*, 1972-yil 25-iyun, Yangiyoʻl, Toshkent viloyati, OʻzSSR – 1996-yil 7-mart, Grozniy, Checheniston, Rossiya) – militsiya katta leytenanti, Birinchi Chechen urushi qatnashchisi, Rossiya Federatsiyasi Qahramoni (1996).

Tarjimai holi
-------------

Oleg Varlakov 1972-yil 25-iyunda O‘zbekiston SSR, Toshkent viloyati, Yangiyoʻl shahrida tugʻilgan. U maktabni, keyin 1993-yilda Vladikavkaz Oliy harbiy qoʻmondonlik maktabini tamomlagan. Oʻzbekistonda vzvodga komandirlik qilgan. 1994-yilda Oʻzbekistondagi xizmatni tark etib, Yekaterinburgga koʻchib oʻtgan va u yerda Rossiya Ichki ishlar vazirligiga ishga joylashgan. Mahalliy politsiya inspektori, keyin vzvodni boshqargan va Sverdlovsk viloyati Ichki ishlar boshqarmasining OMON boʻlinmasi komandirining oʻrinbosari boʻlgan. Uch marta Chechenistonga maxsus xizmat safari bilan borgan.

1996-yil 6-martda Grozniyda guruhlar kuchayib, deyarli barcha nazorat-oʻtkazish punktlarini qamalga oldi. 13-nazorat punkti oʻziga oʻt qoʻydi va shu bilan dushmanni haydab chiqarishga muvaffaq boʻldi. 7-mart kuni ertalab gʻisht devorini buzib oʻtib, quroli ishlamagan va minorasi aylanmayotgan ushbu nazorat punktidan bir guruh politsiyachilar bilan piyoda jangovar mashina qamaldan chiqib ketishga muvaffaq boʻldi. Biroq qurol-yarogʻ ustida oʻtirishi kerak boʻlgan ikki oʻsmir va uch askar gʻoyib boʻldi. Keyinchalik maʼlum boʻlishicha, piyoda jangovar transport vositasining haydovchisi joʻnash uchun oldindan belgilab qoʻyilgan signal sifatida snaryad parchasini olgan va ularsiz avtotransportni haydab ketgan. Politsiya katta leytenanti Oleg Varlakov ixtiyoriy ravishda reydga rahbarlik qildi, uning maqsadi qolganlarni qutqarish edi. Oʻzi bilan toʻqqizta askarni ikkita mashinada – piyodalar jangovar mashinasi (BMP) va BRDM bilan olib, reydga chiqdi. Mashinalar tor koʻchaga chiqishi bilan jangarilar ularga bir nechta granatomyotdan oʻq uzgan. Varlakov radioda soʻnggi soʻzni aytishga muvaffaq boʻldi: „Boʻron", eshitayapsizmi, „Boʻron"?.. Qurol yoʻq boʻldi. Yigitlar yaralangan, men ham…" Bir guruh omonchilar oxirigacha kurashib, barchasi halok boʻldi. 9-mart kuni ularning parchalangan jasadlari topilib, olib ketildi. Varlakov guruhini qutqarish uchun yuborilgan omonchilar va askarlar tirik topilgan.

Varlakov Pyatigorskdagi Krasnoslobodskoye qabristoniga dafn qilingan.

Rossiya Federatsiyasi Prezidentining 1996-yil 6-sentyabrdagi 1329-sonli farmoni bilan politsiya katta leytenanti Oleg Varlakov vafotidan keyin Rossiya Federatsiyasi Qahramoni yuksak unvoni bilan taqdirlandi. Shuningdek, u "Jasorat uchun" medali bilan taqdirlangan.

Adabiyotlar
-----------

* Geroi Rossii MVD RF. – M. 2002.

Manbalar
--------

1. 1 2 3  „Варлаков, Олег Евгеньевич". *warheroes.ru*. Qaraldi: 13-noyabr 2023-yil.
2. ↑  „Варлаков Олег Евгеньевич Герой России (посмертно).Чечня 7 марта 1996 год". 27-yanvar 2021-yilda asl nusxadan arxivlandi. Qaraldi: 20-yanvar 2021-yil.
**Shohi Jamiya masjidi** – Hindistonning Adoni shahrida joylashgan masjid. Masjid arxitektura va madaniy merosning muhim yodgorligi hisoblanadi. Jamiyatning barcha qatlamlari va turli dinlariga mansub odamlar ushbu tarixiy binoga tashrif buyurishlari va suratga olishlari mumkin. U shahar markazida, bozor yaqinida, shahar ichidagi juda gavjum joyda barpo etilgan.

Qurilishi va arxitekturasi
--------------------------

Masjid Bijapur sultoni Sikandar Odilshoh qoʻl ostida xizmat qilgan gubernator Masud Xon tomonidan qurilgan. Masudxon 1683-yilda Adoniyda nafaqaga chiqqan. Masudxon bu yerni Muhammad Shahnoz Namiadan ₹ 77 000 rupiy berib sotib olgan va masjid qurilishi uchun jami 2 000 000 dinor miqdoridagi mablagʻ sarflangan. Ushbu masjidning meʼmorlari Malli Sandal boshchiligidagi eronlik muhandislar boʻlgan. Bu masjidning oʻziga xosligi shundaki, masjidning maydoni Saudiya Arabistonining Makka shahridagi Kaʼba bilan bir xil tarzda barpo etilgan.

Masjidning old tomonida 15 ta qora plitalar mavjud boʻlib, ularda masjid haqidagi maʼlumotlar arab va fors tillarida Qur’onning baʼzi oyatlari bilan birgalikda yozilgan. Shuningdek, ular orasida hadislardan ham namunalar keltirilgan. Masjidning chap va oʻng minoralarida joylashtirilgan zanjirlar unga yanada goʻzallik baxsh etadi.

Atrofidagi hududlar
-------------------

Bino masjid qoʻmitasiga qarashli doʻkonlar bilan oʻralgan. Jumladan masjid atrofida quyidagi hududlar mavjud:

* Old tomoni – bozor, P. N. yoʻli
* Orqa tomon – Masudiya Arab oʻrta maktabi, Masid Pura, Xazi Pura
* Oʻng tomoni – Gul bozori
* Chap tomon – Shroff bozori

Masjid atrofida hozirga qadar faoliyat yuritayotgan bozor majmuasi mavjud.

Taʼlim muassasasi
-----------------

Masjid qoʻmitasi, shuningdek, masjidda Mas’udia Arab High School deb nomlangan oʻrta maktab faoliyatini nazorat qiladi. U Siddi Masud Xon sharafiga shunday nomlangan.

Yana qarang
-----------

* Islom arxitekturasi
* Islom sanʼati
* Sahn
* Musulmon tarixining vaqt jadvallari

Manbalar
--------

1. 1 2  „Shahi Jamia Masjid in Adoni Phone Number Address Photos Website - by SabMilega.com". *sabmilega.com*. 19-oktyabr 2016-yilda asl nusxadan arxivlandi. Qaraldi: 19-oktyabr 2016-yil.
2. ↑  „The Shahi Jamia Masjid - Information by Easy Tours of India". *www.easytoursofindia.com*. Qaraldi: 19-oktyabr 2016-yil.
3. ↑  „Shahi Jamia Masjid | Mosque in Adoni | India | reviews, map, events, deals & offers, discussion forum - JantaReview".
4. ↑   Pradesh›Adoni Photos
5. ↑  *Wright.* „Front interior view, Jamma Masjid, Adoni, Bellary District". *www.bl.uk*. Qaraldi: 14-iyul 2021-yil.
**Fujayra** ( arab.الفجيرة‎, shafaq (*заря)* ) — Birlashgan Arab Amirliklari tarkibidagi amirlik.

Markazi – Fujayra shahri .

Maydoni - 1166 km², aholisi - 236 811 kishi (2017)

Boshqa amirliklardan farqli o'laroq, u Hind okeanidagi Ummon ko'rfazi qirg'og'ida joylashgan. Fujayra hududi Ko'rfaz bo'ylab 90 kilometrdan ko'proqqa cho'zilgan. Fujayra hududining katta qismini deyarli qirg'oqqa yaqinlashadigan tog'lar egallaydi.

**Amirlik tarixi**

Al-Fujayra BAAning eng yosh amirligidir. Dastlab Sharja amirligi tarkibiga kirgan. 1901 yilda mahalliy shayx Fujayraning Sharjadan mustaqilligini e'lon qildi, ammo Angliya buni faqat 1953 yilda tan oldi. 1892-1971 yillarda. Al-Fujayra hududi Ummon shartnomasining bir qismi edi. 12.02.1971 yildan BAA tarkibida.

Al-Fujayra shayxlari (1971 yildan beri amirlar) ash-Sharqiy urug'idan.

1876-1936 yillar Hamad I ibn Abdulloh

1936-1974 yillar Muhammad bin Hamad

1974-hozirgi Hamad II bin Muhammad

Amirlikning g'ururi - qumli sohillar va tog'li burunlar, go'zal daralar, ko'plab mineral buloqlar va ko'katlar amirlikni sayyohlar orasida juda mashhur qiladi. Fujayra amirligida ko'plab diqqatga sazovor joylar mavjud. Sharja-El-Fujayra avtomagistralidagi tog'larda sayyohlarga turli mamlakatlarda ishlab chiqarilgan gilamlarning katta tanlovi, milliy kulolchilik va suvenirlarni taklif qiluvchi an'anaviy juma bozori mavjud. Shuningdek, 17-asrda qurilgan BAAdagi eng qadimgi masjidning miniatyura binosi ham mavjud. Amirlikning shimolida baliq ovlash shaharchasi Dibba Al-Fujayra joylashgan bo'lib, u suv ostida suzish yoki sho'ng'in uchun eng yaxshi joylardan biri hisoblanadi. Al-Fujayra amirining sobiq saroyi - Al-Xayl qal'asi amirlik poytaxtidan 8 km janubi-g'arbda joylashgan. Mamlakatning eng sharqiy qal'asi - El-Bitna (1735). Vodi Daftada kichik suv ombori va palma bog'i bo'lgan vayron bo'lgan qal'a.
**Dilshod Hamidovich Ahatov** — oʻzbek diplomati. 2023-yil 27-sentyabrdan Oʻzbekistonning Germaniyadagi elchisi. 2010—2013-yillarda Oʻzbekistonning Olmoniya, Shveysariya, Shvetsiya, Chexiya va Ispaniyadagi elchisi. 2020—2023-yillarda Oʻzbekiston Respublikasining Hindiston, Bangladesh va Nepaldagi elchisi boʻlib faoliyat yuritgan.

Maʼlumoti
---------

1993-yilda Moskva davlat xalqaro munosabatlar institutini, 1995-yilda Jahon iqtisodiyoti va diplomatiya universitetini tamomlagan. Nemis, rus va ingliz tillarida gapiradi.

1995-1999 — Oʻzbekiston Respublikasi Tashqi ishlar vazirligi Yevropa davlatlari departamenti referenti, attashesi.

1999-2003 — O‘zbekiston Respublikasining Olmoniya Federativ Respublikasidagi elchixonasi uchinchi kotibi.

2003-2007 — O‘zbekiston Respublikasi Tashqi ishlar vazirligi Yevropa davlatlari bilan hamkorlik boshqarmasi boshlig‘i.

2007-2010 — O‘zbekiston Respublikasi Tashqi ishlar vazirligi Yevropa va NATO davlatlari bilan hamkorlik boshqarmasi boshligʻi.

2010-2013 — O‘zbekiston Respublikasining Germaniya Federativ Respublikasi, bir vaqtning o‘zida Shveysariya, Chexiya, Shvetsiya va Ispaniyadagi Favqulodda va Muxtor Elchisi.

2013-2016 — O‘zbekiston Respublikasi Tashqi ishlar vazirligining BMT va xalqaro tashkilotlar bilan ishlash boshqarmasi boshlig‘i.

2016-2018 — O‘zbekiston Respublikasi Tashqi ishlar vazirligi Yevropa va NATO mamlakatlari bilan hamkorlik boshqarmasi boshlig‘i.

2018-2018 — O‘zbekiston Respublikasi Tashqi ishlar vazirligi Ikki tomonlama hamkorlik bosh boshqarmasi boshlig‘i.

2018-2020 — O‘zbekiston Respublikasi tashqi ishlar vazirining o‘rinbosari.

2020-yil 18-iyuldan 2023-yil 26-sentyabrgacha O‘zbekiston Respublikasining Hindiston Respublikasi, bir vaqtning o‘zida Bangladesh hamda Nepaldagi Favqulodda va Muxtor elchisi etib tayinlanadi va bu lavozimda 2023-yilgacha faoliyat yuritadi.

2023-yil 27-sentyabrda Oʻzbekistonning Germaniyadagi elchisi lavozimiga tayinlangan.

Manbalar
--------

1. ↑   Davletov kanali(oʻzb.) Telegram mesenjerida
2. ↑  „O‘zbekistonning Germaniyadagi elchisi tayinlandi". *Kun.uz*. Qaraldi: 2023-yil 27-sentyabr.
3. ↑  „O‘zbekiston Respublikasi Tashqi ishlar vazirligi". 2023-yil 4-fevralda asl nusxadan arxivlangan. Qaraldi: 2023-yil 31-yanvar.
4. ↑  „Дилшод Ахатов назначен послом Узбекистана в Индии".
5. ↑  „Dilshod Ahatov O‘zbekistonning Hindistondagi elchisi etib tayinlandi".
6. ↑  „В Берлин прибыл новый посол Узбекистана". *dunyo.info*.  Dunyo AA. Qaraldi: 2023-yil 27-sentyabr.
**Nabijon Sodiqjonovich Qosimov** — oʻzbek diplomati. 2013—2017-yillarda Oʻzbekiston xususiy sayyohlik uyushmalarining raisi. 2017-yildan 2023-yilgacha Oʻzbekistonning Olmoniya, Shveysariya, Chexiya va Shvetsiyadagi elchisi.

Maʼlumoti
---------

1993-yilda Toshkent davlat sharqshunoslik instituti Xalqaro iqtisodiy munosabatlar fakultetini, 1998-yilda O‘zbekiston Prezidenti huzuridagi Davlat boshqaruvi akademiyasi Xalqaro iqtisodiy munosabatlar magistraturasini tugatgan. Nemis, ingliz, rus tillarini biladi.

Mehnat faoliyati
----------------

1993-1996 — O‘zbekiston Tashqi iqtisodiy aloqalar vazirligining „O‘zprodimpeks" davlat savdo kompaniyasi xalqaro aloqalar bo‘limi bosh mutaxassisi, boʻlim boshligʻi.

1996-1999 — O‘zbekiston Tashqi iqtisodiy aloqalar vazirligining „O‘zprodimpeks" davlat savdo kompaniyasi eksport boshqarmasi boshligʻi.

1999-2000 — Oʻzbekistonning Olmoniyadagi elchixonasi ikkinchi kotibi.

2000-2003 — Oʻzbekistonning Olmoniyadagi elchixonasi savdo va iqtisodiyot boʻyicha maslahatchisi.

2003-2004 — Oʻzbekiston Respublikasi Vazirlar Mahkamasi Tashqi iqtisodiy aloqalar va xorijiy investitsiyalar boshqarmasi guruh rahbari.

2004-2008 — Oʻzbekiston Respublikasi Vazirlar Mahkamasi Tashqi iqtisodiy aloqalar va xorijiy investitsiyalar boshqarmasi boshligʻi.

2008-2013 — Oʻzbekiston savdo-sanoat palatasi boshqaruv raisining maslahatchisi.

2013-2017 — O‘zbekiston Xususiy turizm tashkilotlari uyushmasi raisi.

2017-yil 23-noyabrdan 2023-yil 26-sentyabrgacha Oʻzbekistonning Olmoniyadagi elchisi lavozimida ishladi.

2017-yilning 28-noyabr kuni Olmoniya Prezidenti Frank-Walter Steinmeierga ishonch yorliqlarini topshirdi. 2018-yilning 13-dekabr kuni Shvetsiya Qiroli Carl XVI Gustafga ishonch yorliqlarini topshirdi. 2019-yilning 21-fevral kuni Praga shahrida Chexiya Prezidenti Miloš Zemanga ishonch yorliqlarini topshirdi.

Manbalar
--------

1. ↑  „Neu in Berlin: Nabijon Kasimov".
2. ↑  „ITB 2019 Berlin: интервью с председателем Государственного комитета по развитию туризма Узбекистана".
3. ↑  „Nabijon Kasimov appointed Ambassador of Uzbekistan in Germany".
4. ↑  „Набижон Касимов стал послом Узбекистана в Германии".
5. ↑  „Набижон Касимов стал послом Узбекистана в Германии".
6. ↑  „O'zbekistonning yangi elchisi Berlinga keldi".
7. ↑  „Usbekistan".
8. ↑  „Набижон Касимов назначен Послом Узбекистана в ФРГ".
9. ↑  „Usbekistan".
10. ↑  „Посол Узбекистана вручил верительные грамоты Президенту Германии (фото)".
11. ↑  Oʻzbekistonning Shvetsiyadagi elchisi Nabijon Qosimov Shvetsiya Qiroli Karl XVI Gustavga ishonch yorligʻini topshirdi

Havolalar
---------

* Rasmiy sahifasi Facebookda
* Rasmiy sahifasi Instagramda
**Samarqand okrugi** – 1926—1930-yillarda SSSR tarkibidagi ittifoq respublika – Oʻzbekiston SSR tarkibidagi oʻnta okrugdan biri. 1926—1930-yillarda Samarqand viloyati ham mavjud boʻlgan. Okrugning maʼmuriy markazi va yirik shahri Samarqand boʻlgan, Samarqand 1925—1930-yillarda OʻzSSRning poytaxti vazifasini ham bajargan. 1930-yilda Respublika poytaxti Toshkentga koʻchiriladi.

Tarixi
------

1925-yilda, Oʻzbekiston SSR tashkil topganidan keyin qisqa vaqt oʻtgach, respublika maʼmuriy-hududiy tuzilish boʻyicha viloyatlarga boʻlinishi joriy etildi. Viloyatlar okruglarga, ular oʻz navbatida boʻlislarga (volost) boʻlingan. Ammo oradan bir yil oʻtmay, 1926-yilda viloyat tuzilmasi tugatilib, respublika okruglarga, ular oʻz navbatida tumanlarga boʻlindi. 1930-yil OʻzSSRda maʼmuriy-hududiy islohot oʻtkazilib, okruglar tugatildi, ular tarkibidagi tumanlar toʻgʻridan-toʻgʻri respublika boshqaruviga oʻtkazildi. Natijada mamlakat 71 tuman va bu tumanlarga boʻysunuvchi 1494 qishloq sovetlariga boʻlindi. Shuningdek, mamlakatda respublikaga boʻysunuvchi 9 ta shahar va ular tarkibida 204 ta qishloq sovetlari bor edi.

Samarqand okrugi shimolda RSFSR tarkibidagi Qozogʻiston ASSR, shimoli-sharqda Toshkent okrugi, janubda Qashqadaryo okrugi, gʻarbda Zarafshon okrugi, sharqda Oʻzbekiston SSR tarkibidagi Tojikiston ASSR bilan chegaradosh boʻlgan.

Maʼmuriy-hududiy boʻlinishi
---------------------------

Okrug oʻnta tumanga boʻlingan:

| Tuman | Maʼmuriy markazi |
| --- | --- |
| Oqdaryo | Loyish |
| Bulungʻur | Bulungʻur |
| Jizzax | Jizzax |
| Zomin | Zomin |
| Mitan | Mitan |
| Payariq | Payariq |
| Past Dargʻom | Juma |
| Urgut | Urgut |
| Yuqori Dargʻom | *Aniq maʼlumot mavjud emas* |
| Yangiqoʻrgʻon | *Aniq maʼlumot mavjud emas* |

Geografiyasi
------------

Okrugning asosiy qismi Zarafshon vodiysi hududida joylashgan. Hududidan Oʻrta Osiyoning uchinchi eng yirik daryosi – Zarafshon oqib oʻtgan, shimoldan janubga Turkiston va Zarafshon tizmalari oʻrab turgan.

Aholisi
-------

1926-yilgi Butunittifoq aholini roʻyxatga olish maʼlumotlariga koʻra Samarqand okrugi aholisi 526 000 kishini tashkil qilgan. Milliy tarkibiga koʻra, asosan, oʻzbeklar, tojiklar, shuningdek, ruslar, Buxoro yahudiylari, Oʻrta Osiyo eroniylari, Markaziy Osiyo arablaridan iborat.

Adabiyotlar
-----------

* Administrativnoe delenie Soyuza SSR. M. 1929.
* „История Узбекской ССР",, Ташкент, 1958.

Manbalar
--------

1. ↑  Demoskop Weekly. Vsesoyuznaya perepis naseleniya 1926

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

| * k
* m
* t

Oʻzbekiston SSR okruglari |
| --- |
|  |
| 1926—1930-yillardagi okruglar | 
* Andijon okrugi
* Buxoro okrugi
* Zarafshon okrugi
* Qashqadaryo okrugi
* Samarqand okrugi
* Surxondaryo okrugi
* Toshkent okrugi
* Fargʻona okrugi
* Xoʻjand okrugi (1929-yilgacha)
* Xorazm okrugi
 | 
 |
|  |
| 1935—1941-yillardagi okruglar | 
* Qashqadaryo okrugi (1935—1938)
* Surxondaryo okrugi (1935—1941)
* Xorazm okrugi (1932—1938)
 |

 |
**Anton Jivayev** (1976-yilda tugʻilgan) – rossiyalik skripkachi, orkestr ijrochisi, kamera musiqachisi va solist sifatida xalqaro martabaga erishgan. 2012-yili Leyptsigdagi Gevandxaus orkestri skripkachisi, 2015-yildan esa Gevandxaus kvarteti skripkachisi boʻlgan.

Hayoti
------

Jivayev 1976-yili Toshkent shahrida rossiyalik musiqachilar oilasida tugʻilgan. Yetti yoshidan Nathan Mendelssohndan skripka saboqlarini olgan. Toshkent konservatoriyasi qoshidagi Uspenskiy-Schule musiqa iqtidorli bolalar uchun musiqa maktabining oʻquvchisi boʻlgan. Maktabni tugatgandan keyin, konservatoriyaga qabul qilinadi. Keyinchalik 16 yoshida violaga oʻtib, u yerda uch yil davomida Aleksandr Polonskiy bilan birga oʻqiydi. 1997-yildan Pitsburgda (AQSh) Dukesn universitetining Artist diplom dasturida Pitsburg simfonik orkestrining bosh viyolasi Rendolf Kelli bilan oʻqishni davom ettiradi. Duquesne konsert tanlovi gʻolibi sifatida 1999-yil aprel oyida Duquesne simfonik orkestri bilan Hindemitning „Der Schwanendreher" asarini ijro etadi.

U 2006-yildan 2012-yil sentyabr oyigacha Shimoliy Karolina simfoniyasida asosiy viola ijro etgan. Shuningdek, viola oʻqituvchisi boʻlib ishlab, torli asboblarni taʼmirlagan. 2012-yildan Leyptsigdagi Gevandxaus orkestri skripkachisi boʻladi. U yerda 2015-yildan Gevandxaus kvartetida ham oʻynab, Xitoyda kvartet va Yaponiyada Betxoven torli kvartetlarining siklini ijro etadi.

1999-yilning kuzida Jivayev Filadelfiyadagi Kertis nomidagi musiqa maktabida Jozef de Pasquale va keyinroq Roberto Diaz bilan oʻqishni boshlagan. 2000-yil dekabr oyida Kurtis nomidagi musiqa maktabida boʻlib oʻtgan alta va ansambl uchun kontsertinoning jahon premyerasini ijro etgan. Unga kuyni boshqa bitiruvchisi Yevgeniy Sharlat bastalagan edi.

Manbalar
--------

1. ↑  „Anton Jivaev". *Gewandhaus Quartet*. Qaraldi: 15-avgust 2020-yil.
2. ↑  „Anton Jivaev". *Pttsburgh Concert Society*. Qaraldi: 15-avgust 2020-yil.
3. ↑  „Anton Jivaev" (de). *lindensaalkonzerte.de*. Qaraldi: 15-avgust 2020-yil.

[*sayt ishlamaydi*]

Havolalar
---------

* Werner Kopfmüller: Klare Rollenverteilung25 Jahre als Primarius: Festkonzert für Frank-Michael Erben und das Gewandhaus-Quartett (Wayback Machine saytida 2023-11-03 sanasida arxivlangan) (in German) sinfonialeipzig.de 15 January 2019
* The Tanglewood Music Center is known around the world as a top-tier summer academy for advanced musical study.[*sayt ishlamaydi*] Boston Symphony Orchestra
**Diafilm** (dia... va film) — umumiy mavzu asosiga birlashtirilgan va kinoplyonkaga tushirilgan harakatsiz oq-qora yoki rangli fotografik tasvir. D. filmoskop yoki tasvirni ekranga tushiradigan diaproyektor orqali koʻriladi. Tasvir tovush bilan birga namoyish qilinishi mumkin. D. badi-iy, hujjatli, ilmiy-ommabop, oʻquv va b. janrlarda yaratiladi. D.ni tayyorlashda ayrim kadrlar (odatda 50—70) muayyan mavzu va adabiy matn asosida birlashtiriladi. D. maʼruza, targʻibottashviqot ishlarida, maktab-oʻquv dasturini oʻtishda muhim vosita hisoblanadi. Ayniqsa, bolalarda estetik didni tarbiyalash va rivojlantirishda, atrof muhitga qiziqish uygʻotish va mehnat koʻnikmasi hosil qilishda muhim ahamiyatga ega.

Oʻzbekistan ilmiy-ommabop va hujjatli filmlar studiyasida D. 1971 y.dan ishlab chiqariladi. "Egri va toʻgʻri" birinchi D.dir. 1972 y.dan buyon 100 dan ortiq nomda (chizilgan, fotografik, oq-qora, rangli va b.) D.lar ishlab chiqarildi ("Tohir va Zuhra", "Boy ila xizmatchi", "Farhod va Shirin", "Layli va Majnun", "Ur toʻqmoq!", "Zumrad va Qimmat", "Oltin baliq", "Qarshi choʻli", "Sehrli yurt" va b.). Bir yilda 8—10 mavzuda 270 tirajda D. ishlanadi.

Turdi Nodirov.

Adabiyot
--------

* OʻzME. Birinchi jild. Toshkent, 2000-yil

|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
Bu atamaning boshqa maʼnolari ham mavjud. Qarang: Reabilitatsiya (maʼnolari).

**Reabilitatsiya** ( lot. rehabilitatio — tiklash) (tibbiyotda) — organizmning buzilgan funksiyasini va bemorlar hamda nogironlarning mehnat qobiliyatini tiklashga qaratilgan tibbiy, pedagogik va ijtimoiy chora-tadbirlar majmui. Ogʻir kasalliklar (miokard infarkti, insult, orqa miya shikastlanishlari, umurtqa pogʻonasi va boʻgʻimlarning shakli oʻzgarishi bilan kechadigan kasalliklari); markaziy nerv sistemasining jiddiy zararlanishlari, ruhiy kasalliklar va boshqalarga uchragan bemorlar R. ga koʻproq muhtoj boʻladilar.

Tibbiy R. kasallik tufayli funksiyasini yoʻqotgan aʼzo faoliyatini qisman yoki toʻliq tiklash yoki kasallangan sohadagi avj olayotgan jarayonning iloji boricha oldini olishga qaratiladi. R. boʻlimi bor kasalxonalar, ilmiy tadqiqot institutlari, mahalliy kurort va sanatoriylarda R.ni amalga oshirish har bir bemorning umumiy ahvolidan kelib chiqqan holda kasallikning shakli va kechishiga qarab belgilanadi.

Manbalar
--------

1. ↑  Keksa reabilitatsiya xususiyatlari
2. ↑  OʻzME. Birinchi jild. Toshkent, 2000-yil

|  |  |
| --- | --- |
|  | *Bu maqolada boshqa til boʻlimlariga ishorat yoʻq. Siz ularni topib va ushbu maqolaga qoʻshib, loyihaga yordam berishingiz mumkin.* |


  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  




|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
*iCar 03* — Chery avtomobilsozlik kompaniyasi tomonidan ishlab chiqariluvchi avtomobil. Avtomobil ilk bor Chendu avtosalonida taqdim etilgan.

Tarixi
------

2023-yilning aprel oyida Shanxay avtosalonida Chery oʻzining yangi ICAR subbrendini va birinchi model — ICAR 03 ixcham elektr yoʻltanlamasini namoyish qilindi. Ammo koʻrgazmaga ushbu avtomobilni konseptkar sifatida olib kelishdi. Keyinchalik elektromobilning seriyali versiyasi namoyish etiladi.

Avtomobil logotipidagi „i" harfi ustida Guanchjou sanʼat Akademiyasining bosh dizayneri Tsao Tsyue ishlagan. Shuningdek u 2022-yilgi qishki Olimpiya oʻyinlarining talismanlari muallifi hamdir. Avtomobil yukxonasi juda kichik boʻlgani sababli beshinchi eshikda qoʻshimcha quti oʻrnatilgan.

Texnik koʻrsatkichlar
---------------------

Avtomobilning umumiy uzunligi 4200 mm, kengligi 1830 mm, balandligi 1700 mm va gʻildirak bazasi 2700 mm ni tashkil qiladi. Kuzovi poʻlat va alyuminiydan tayyorlangan, qoʻshimcha haq evaziga suriluvchi seksiyali panoramali tom oʻrnatib berilishi mumkin. Old va orqa podveskalari oʻzaro bir-biridan mustaqil. Gʻildiraklar oʻlchami 19 dyuymni tashkil qiladi.

Chery iCar 03 elektr stantsiyasi elektron boshqariladigan gʻildiraklari toʻliq tortuvchi 185 ot kuchiga ega dvigatel va CATL batareyasidan iborat. ICar 03 ning maksimal tezligi soatiga 150 km/s, batareyasining harakatlanish zaxirasi 500 km ga yetishi mumkin. Bundan tashqari, shuni taʼkidlash kerakki, avtomobil masofani oshirish uchun tomida oʻrnatilgan quyosh panellari bilan jihozlangan.

Interyeri
---------

ICar 03 Markaziy konsoli yumshoq qoplama bilan qoplangan, markazda katta ekran joylashgan, asboblar panelida tugmalar yoʻq, barcha boshqaruv ekrandan va ruldagi tugmalar yordamida amalga oshiriladi.

Galireya
--------

* Orqa yon koʻrinishiOrqa yon koʻrinishi

Yana qarang
-----------

* Xitoyning avtomobil ishlab chiqaruvchilari roʻyxati

Manbalar
--------

1. 1 2 3  „Внедорожник Chery iCar 03 за $20 000 с запасом хода 500 км и огромным экраном поступит в продажу уже в сентябре. Изначально он появится в Китае". *ixbt.com* (28-avgust 2023-yil). Qaraldi: 31-avgust 2023-yil.
2. 1 2 3  *Владимирский, Игорь* „Показан серийный внедорожник iCar 03 компании Chery". *autoreview.ru* (1-iyun 2023-yil). Qaraldi: 8 oktyabr.
3. ↑  *Beijing 2022.* „Bing Dwen Dwen – Beijing 2022 Winter Olympics Mascot" (ru).  YouTube (18-sentyabr 2019-yil). 17-fevral 2022-yilda asl nusxadan arxivlandi. Qaraldi: 17-fevral 2022-yil.
**Myuzikl** (ing. musical — musiqali) — asosan, komediya harakteridagi musiqali sahna asari. Zamonaviy estrada, maishiy musiqa, raqs, drama va operaning ayrim ifoda vositalaridan foydalaniladi. 19-asrning 2-yarmida AQShda yuzaga kelgan (Biknelning "Gʻamgin muttaham" spektakli, 1866). Ayniqsa, 20-asrda keng rivoj topdi. Rojersning "Oklaxoma" (1943), Louning "Mening goʻzal malikam" (1956), Bernstaynning "Vestsayd voqeasi" (1957), Germanning "Xello, Dolli!" (1964) M.lari butun dunyoga mashhur boʻldi. Ular jaz musika xususiyatlari, rivojlangan xoreografik sahnalar, keskin dramatik rivoji bilan ajralib turadi. M.lar Oʻzbekiston teatrlarida ham qoʻyilgan ("Lamanchlik kishi", M.Li; "Serdaromad joy", A. Berlin; "Mening goʻzal malikam", F.Lou va boshqalar). Oʻzbekistonda M. asosan, Bolalar te-atri sahnasida rivojlangan. V. Milov ("Musiqa mamlakatidagi sarguzashtlar", "Ali bobo va 40 qaroqchi", "Boʻgʻirsoq", "Ajdaho va nay"), A. Ergashev ("Tegirmon ustida oftob yarqilaydi", "Ilonqirolicha", "Qor malikasi"), A. Ikromov ("Morozko", "Andersen ertaklari" va boshqalar), A. Mansurov ("Sindbadning sarguzashtlari") kabilar M. yaratganlar.

Manbalar
--------

1. ↑  OʻzME. Birinchi jild. Toshkent, 2000-yil

|  |  |
| --- | --- |
|  | *Bu maqolada boshqa til boʻlimlariga ishorat yoʻq. Siz ularni topib va ushbu maqolaga qoʻshib, loyihaga yordam berishingiz mumkin.* |


  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  

  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
**Moktar Ould Dadda**(arabcha:  Mukhtor Ould Dada,1924-yil 25 dekabr,Butilimit 2003-yil 14-oktyabr, Parij )-Mavritaniya davlat arbobi, Mavritaniyaning birinchi prezidenti va bosh vaziri. U 1960- yilda Mavritaniya mustaqillikka erishgandan 1978- yilgacha, harbiy toʻntarish natijasida hokimiyatdan agʻdarilgangacha hokimiyatda edi.

Mavritaniya mustaqilligiga qadar biografiyasi
---------------------------------------------

Moktar Ould Dadda 1924-yil 25-dekabrda hozirgi Mavritaniya janubi-g‘arbidagi,o‘sha paytda Fransiya G‘arbiy Afrikasining bir qismi bo‘lgan Butilimit shahrida marabut(musulmon olimi) oilasida tug‘ilgan.1942-1948 yillarda mustamlaka ma'muriyatida tarjimon bo'lib ishlagan. Sorbonnada huquqshunoslik tahsil oldi,universitet diplomini olgan birinchi Mavritaniyalik bo'ldi,keyin Dakarda huquqshunos bo'lib ishladi.1950-yillarning oxirida u Mavritaniyaga qaytib,markazchi-so‘l progressiv Mavritaniya ittifoqiga qo‘shildi va uning ijroiya kengashi prezidenti etib saylandi. 1959-yilda yangi partiya - Mavritaniyani qayta guruhlash partiyasi tuzildi.1959-yilda Mavritaniya mustaqillikka erishgunga qadar bo'lib o'tgan oxirgi saylovlarda uning partiyasi Milliy Assambleyadagi barcha o'rinlarni qo'lga kiritdi va u Bosh vazir etib tayinlandi.

Hokimiyatdan chetlatish va muhojirlik
-------------------------------------

1978-yil 10-iyulda podpolkovnik Mustafo Ould Muhammad Solih davlat to‘ntarishi uyushtirdi va Moctar Ould Dadduni ag‘dardi.Mamlakatni Milliy tiklanish oliy qo'mitasi deb nomlangan harbiy xunta boshqargan.1977-yilda Mavritaniya urushdan chiqdi va G'arbiy Sahrogacha bo'lgan hududiy da'volardan voz kechdi.

Moktar Ould Dadda taxminan bir yil qamoqda o'tirdi va 1979-yil avgust oyida u Fransiyaga ketishga ruxsat oldi u yerda 1980-yil"Demokratik Mavritaniya uchun ittifoq"muxolifat guruhini tashkil qildi.Uning Mavritaniyada davlat to‘ntarishi uyushtirish va hokimiyatga qaytishga bo‘lgan barcha urinishlari muvaffaqiyatsizlikka uchradi.2001-yil 17-iyulda Dadda Mavritaniyaga qaytishga ruxsat oldi .

Manbalar
--------

1. ↑  «Ousted Mauritanian president due home from 23 years in exile». *Agence France Presse*. July 17, 2001.